Ribe Stifts Adresseaviser, 1842-03-02
Det sidst udkomne Hefte af nyt Archiv for Søvæsenet" indeholder blandt Andet en interessant Artikel af Udgiveren, Commandeur=Capitain Dahlerup, under Navn af Skitzer af et kort Besøg paa vore vestindiske Øer i Sommeren 1841, tilligemed nogle Bemærkninger og Neger-Emancipationen. Efter fjorten Aars Fraværelse har Forfatteren igjen besøgt St. Croix og skildrer det forandrede Syn, Tilstanden og Forholden nu frembøde for ham. Den Skillevæg, der før udelukkede den Couleurte fra al selskabelig Omgang med de Blanke, er nu falden - skjøndt der skal Tid til, inden hvert Spor af den er forsvundet af Gemytterne paa begge Sider. Nu ere Mænd, af blandet Farve ansatte i vigtige og anseete kongelige Embeder, og det var mig en Glæde, i de bedste Selskaber at møde couleurte Herrer med liberal Dannelse og med ethvert Krav paa at kaldes gentlemen i Ordets fuldeste Betydning; en Glæde naar jeg tænker tilbage paa den Tid, da de couleurte Officerer ved Fricorpserne, paa Kongens Geburtsdag og andre Festdage, bleve stædede til Audients afsides, ude i Galleriet, hvor Forfriskninger bleve ombudte iblandt dem, medens de Blanke vare forsamlede i Salen. "Det gemeene Product, med Forlov at sige, af Hr. F. Moltke, har, - saa yttrer Dannevirkes kjøbenhavnske Correspondent igjen givet Anledning til, at Forholdet til Hertugdommene, og navnlig til Holsteen er kommet under mangehaande Omtale. Almindeligt, og man kan gjerne sige: eenstemmigt er Ønsket, at dette Forhold maatte blive bragt paa det Rene; men det kan ikke skee, uden at Regjeringen gjør det første Skridt. Vi indrømme imidlertid gjerne, at Regjeringen kan have store Betænkeligheder ved at gjøre det netop nu, da Gemytterne ere i stor Gjæring, og da de giensidige Fordringer ere hinanden saa stik modsatte, at det er vanskeligt at indsee, hvorledes de skulle kunne udnævnes mod hinanden. Men paa den anden Side have vi en tung Anelse om, at den nærmeste Fremtid vil blive ugunstigere for Danmark end den nærværende Tid, nu for Tiden nyder Landet Fred, og Europa nyder Fred, alle Magter ere gunstigt stemte for Danmark, de ville ikke tillade noget voldsomt Skridt, for at kuldkaste den bestaaende, tractatmæssig begrundede Statsorden, og hvad der fremfor Alt er vigtigt for Danmark, det har i Christian den 8de en Konge, hvortil det kan søge lagt tilbage i Historien, inden det finder hans Mage i Dygtighed og Villiekraft. Hvorlænge disse gunstige Forhold ville vare, veed kun Gud, men lader os benytte dem, medens vi have dem, vi sige endnu engang, det bæres os for, at den gode Tid ikke vil vare længe.""Vi ere fra Falster - hedder det i "Fædrelandet blevne underrettede om, at medens Udsigterne for Pastor Rosens Oversættelse af Thiers's Revolutions historie i Begyndelsen kun vare meget tarvelige, er der senere tilkommet et saa stort Antal Subskribenter, at Oplaget fra tredie Hefte af er forhøiet fra 500 til 1000, og at de tvende første Hefter ville blive oplagte paany Vendepunktet i denne Sags Fremgang da terer sig fra det Øieblik, da Kammerraad Drewsen, tog sig af Sagen Drewsen gjør aldrig noget Halvt; i meget kort Tid sendte han Forlæggeren, Hr. Bogtrykker Laub, 83 Subskribenter og tegnede sig selv for 5 Exemplarer, af hvilke fire skulle udleveres til Almuebibliotheker paa Falster. Jkke mindre Jver er der paa flere Steder bleven viist Sagen, saaledes har Stænderdeputeret Müller i Ribe uden nogensomhelst Opfordring omsendt en Afskrift af Fædrelandets korte Anmeldelse af dette Værk i sit Bekjendt skabs Kreds, og har kort Tid derefter paa et Sted, som Forlæggerne ikke pleie at gjøre stor Regning paa, samlet 20 Subskribenter. Thiers's Revolutionshistorie er en saadan Verdensbog, at vi troe at turde betragte den Jver, Hr. Müller saaledes har lagt for Dagen, som et utvetydigt Kiendetegn paa hans politiske Grundsætninger, og altsaa heri at turde see et Beviis paa, at han vil slutte sig til den Række af jydske Deputerede, der er den sikkreste Grundsteen for Danmark politiske Gjenfødelse." (Loll Falst A.)¬